ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அனைவருக்கும் தடுப்பூசி எளிதில் மற்றும் குறைந்த விலையில் கிடைப்பதை உறுதி செய்ய இந்தியா உறுதி பூண்டுள்ளதாக மத்திய அறிவியல் மற்றும் தொழில்நுட்பத் துறை அமைச்சர் டாக்டர் ஜிதேந்திர சிங் கூறியுள்ளார்
அனைவருக்கும் தடுப்பூசி எளிதில் மற்றும் குறைந்த விலையில் கிடைப்பதை விலையை உறுதி செய்ய இந்தியா உறுதி பூண்டுள்ளதாக மத்திய அறிவியல் மற்றும் தொழில்நுட்பத் துறை இணை அமைச்சர்  டாக்டர் ஜிதேந்திர சிங் கூறியுள்ளார்.
ஐநா சபையின் நீடித்த வளர்ச்சி இலக்குகளுக்கான அறிவியல், தொழில்நுட்பம் மற்றும் புதிய கண்டுபிடிப்புக்கான அமைப்புடன் சம்பந்தப்பட்டவர்களின் 7-வது ஆண்டுக் கூட்டத்தில் உரையாற்றிய அவர், உலக சுகாதார நிறுவனத்தின் சமபங்கு கோட்பாட்டை இந்தியா வலுவாக ஆதரிக்கிறது என்றார். கொவிட் தடுப்பூசிகள், நோய் கண்டறிதல், மருந்துகள் ஆகியவற்றுக்கு உலக சுகாதார நிறுவனத்தில் தென்னாப்பிரிக்காவுடன் சேர்ந்து அறிவுசார் சொத்துரிமைகளின் வர்த்தகம் தொடர்பான அம்சங்களை நீக்குவதற்கான யோசனையையும் இந்தியா முன்வைத்துள்ளது என்றார். தடுப்பூசி மற்றும் நோய் எதிர்ப்பு சக்திக்கான உலகளாவிய கூட்டணி, உலக சுகாதார நிறுவனம், கொவிட்-19 உபகரணங்கள் எளிதாக கிடைத்தல் இந்த இலக்கு எட்டப்படுவதை துரிதப்படுத்துதல் ஆகியவற்றில் இந்தியா தீவிரமாக பணியாற்றி வருவதாகவும் டாக்டர் ஜிதேந்திர சிங் கூறினார்.
கடந்த இரண்டு ஆண்டுகளில் பெருந்தொற்றால் ஏற்பட்ட சவால்களை எதிர்கொள்ளும் உலகாளவிய முயற்சி பற்றி குறிப்பிட்ட அமைச்சர், தடுப்பூசி ஆராய்ச்சியில் சர்வதேச அறிவியல் கூட்டணியில் முன்னணி உறுப்பினராக இந்தியா உருவாகியுள்ளது என்றார். வலுவான மருந்து உற்பத்தி தொழில்துறையின் ஆதரவுடன் நமது அறிவியல் சமூகம் டிஎன்ஏ அடிப்படையிலான உலகின் முதலாவது தடுப்பூசி உட்பட பாதுகாப்பான விலை குறைவான, நல்ல செயல் திறனுடைய தடுப்பூசிகளை வெற்றிகரமாக உருவாக்கியுள்ளது என்று அவர் கூறினார்.
பெருந்தொற்றுக்கு பிந்தைய உலகத்திலிருந்து கொவிட்-19 நோயாளிகள் குறித்த தரவுகளை வெளிப்படுத்துவதில், இன்னமும் நாம் பின்தங்கியிருக்கிறோம் என்று அமைப்பின் உறுப்பினர்களை எச்சரித்த அமைச்சர் டாக்டர் ஜிதேந்திர சிங், தரவுகளைத் தொகுத்து அறிவை பகிர்ந்து கொள்வதில் அர்த்தமுள்ள பங்குதாரராக இருக்க வேண்டும் என அழைப்பு விடுத்தார். கொவிட்-19-ஐ எதிர்கொள்ளவும், நீடித்த வளர்ச்சியை நோக்கி செல்லவும், அறிவியல், தொழில்நுட்பம், புதிய கண்டுபிடிப்பு ஆகியவற்றில் ஒருங்கிணைந்த உணர்வுடனான ஒத்துழைப்பு முக்கியமானது என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823231
-----
(Visitor Counter : 126
பாதுகாப்பு அமைச்சகம்
வைஸ் அட்மிரல் சஞ்சய் ஜஸ்ஜித் சிங், கடற்படை துணைத் தளபதியாக பொறுப்பேற்றார்
வைஸ் அட்மிரல் சஞ்சய் ஜஸ்ஜித் சிங், கடற்படை துணைத் தளபதியாக ஏப்ரல் 1ந்தேதி பொறுப்பேற்றுக் கொண்டார். இன்று அவர் , தேசிய போர் நினைவுச் சின்னத்தில் மரியாதை செலுத்தி, பாதுகாப்பு அமைச்சகத்தின் தலைமையகமான புதுதில்லி சவுத் பிளாக்கில் அணிவகுப்பு மரியாதையை ஏற்றுக்கொண்டார்.
வைஸ் அட்மிரல் சஞ்சய் ஜஸ்ஜித் சிங் புனேவில் உள்ள தேசிய பாதுகாப்பு அகாடமியில் பட்டதாரி ஆவார், மேலும் 1986 இல் இந்திய கடற்படையின் நிர்வாகக் கிளையில் நியமிக்கப்பட்டார். 37 ஆண்டுகால அவரது பணி வாழ்க்கையில், அவர் இந்திய கடற்படையின் பெரும்பாலான வகை கப்பல்களில் பணியாற்றியுள்ளதுடன், பல்வேறு பதவிகளையும் வகித்துள்ளார்.
சென்னை பல்கலைக்கழகத்தில் பாதுகாப்பு மற்றும் மூலோபாய ஆய்வுகளில் எம்எஸ்சி மற்றும் எம்ஃபில், லண்டனில் உள்ள கிங்ஸ் கல்லூரியில் டிஃபென்ஸ் ஸ்டடீஸில் எம்ஏ மற்றும் மும்பை பல்கலைக்கழகத்தில் எம்ஏ , எம்ஃபில்  மற்றும் பிஎச்டி  ஆகிய பட்டங்களை அவர் பெற்றுள்ளார். அவரது சிறப்பான சேவையைப் பாராட்டி, 2009ல் நாவோ சேனா பதக்கமும், 2020ல் அதி விஷிஷ்ட் சேவா பதக்கமும் வழங்கப்பட்டது
குடியரசுத் துணைத் தலைவர் செயலகம்
மகாவீர் ஜெயந்தியை முன்னிட்டு மக்களுக்கு குடியரசு துணைத் தலைவர் வாழ்த்து
மகாவீர் ஜெயந்தியை முன்னிட்டு குடியரசு துணைத் தலைவர் திரு எம் வெங்கய்யா நாயுடு நாட்டு மக்களுக்கு வாழ்த்து தெரிவித்துள்ளார்.
குடியரசு துணைத் தலைவரின் வாழ்த்துச் செய்தி வருமாறு;
‘மகாவீர் ஜெயந்தி‘ நன்னாளில் நாட்டு மக்களுக்கு எனது அன்பான நல்வாழ்த்துக்களை தெரிவித்துக் கொள்கிறேன்.
பண்டைக்கால இந்தியாவின் மிகச்சிறந்த ஆன்மீக குருக்களில் ஒருவரான பகவான் மகாவீர், உண்மை, கருணை மற்றும் அஹிம்சையை காவியமாக்கியவர். அவரது போதனைகள் மற்றும் எளிமையான வாழ்க்கை முறை மூலம் மக்கள் இரக்க மனம் கொண்டவர்களாக இருக்கும்படி ஈர்த்ததுடன், தார்மீக மற்றும் கொள்கை ரீதியான வாழ்க்கையை வாழ்ந்தவராவார். ‘அனேகந்தவாட்’ என்ற அவரது தத்துவம் நமது நாகரீக பன்முகத்தன்மை மற்றும் சகிப்புத்தன்மையை பிரதிபலிக்கிறது.
இந்த நன்னாளில், மகாவீர் ஸ்வாமியின் வாழ்க்கை மற்றும் போதனைகளை நினைவுகூருவதுடன் அமைதியான இணக்கமான மற்றும் சமுதாயத்திற்காக பாடுபடுவதை நினைவுகூருவோம்.
விவசாயத்துறை அமைச்சகம்
விவசாயிகளுக்கான பாதுகாப்பு உபகரணங்கள்
விவசாயிகளுக்கிடையே புதிய பல்வேறு ஒருங்கிணைந்த பூச்சிக்கொல்லி மருந்து மேலாண்மை தொழில்நுட்பம் தொடர்பாக விழிப்புணர்வை ஏற்படுத்துவதற்காக மாநிலங்கள் மற்றும் யூனியன் பிரதேசங்களில் 35 மத்திய ஒருங்கிணைந்த பூச்சிக்கொல்லி மருந்து மேலாண்மை மையங்கள் செயல்படுகின்றன. இதன் மூலம் விவசாயிகளுக்கான பண்ணைப் பள்ளிகள் நடத்தப்படுகின்றன. விவசாய நிலங்களில் பூச்சிகளை எளிதில் கண்டறிவதற்கான உபகரணங்கள் வழங்கப்படுகின்றன. அத்துடன் கையுறைகள், தொப்பி, கவசஉடை உள்ளிட்ட பாதுகாப்பு உபகரணங்களும் அவர்களுக்கு அளிக்கப்படுகின்றன. பூச்சிக்கொல்லி மருந்துகளை தெளிக்கும் போது இந்த உபகரணங்களை பயன்படுத்துவது குறித்த செயல்முறையும் அவர்களுக்கு அளிக்கப்படுகிறது. ரசாயன பூச்சிக்கொல்லி மருந்துகளை தெளிக்கப்பட வேண்டிய அளவு குறித்து விவசாயிகளுக்கு இதில் விழிப்புணர்வு ஏற்படுத்தப்படுகிறது.
மக்களவையில் இது குறித்த கேள்விக்கு எழுத்துப்பூர்வமாக பதிலளித்த போது மத்திய வேளாண் அமைச்சர் திரு நரேந்திர சிங் தோமர் கூறினார்.
பாதுகாப்பு அமைச்சகம்
இந்திய கடல் பகுதியில் சட்டவிரோதமாக மீன்பிடித்த மியான்மர் மீனவர்கள் 4 பேர் கைது : கடலோர காவல் படை நடவடிக்கை
இந்திய கடல் பகுதியில் அந்தமான் பேரன் தீவுக்கு அருகே சட்டவிரோதமாக மீன்பிடித்த மியான்மரைச் சேர்ந்த 4 பேரை இந்திய கடலோர காவல் படை கைது செய்தது.
இந்திய கடலோர காவல் படை கப்பல் ராஜ்ஸ்ரீ, கடந்த 2ம் தேதி அதிகாலை வழக்கமான ரோந்து பணியில் ஈடுபட்டிருந்தது. அப்போது பேரன் தீவு அருகே ஒரு மீன்பிடி படகு தென்பட்டது. அந்த படகை தொடர்பு கொள்ள கடலோர காவல் படையினர் முயன்றனர். ஆனால் அந்த படகில் இருந்தவர்கள் பதில் அளிக்காமல், பேரன் தீவின் கரையில் படகை மோத செய்து, தீவுக்குள் தப்பி ஓட முயன்றனர்.
கடலோர காவல் படையினர், அவர்களை விரட்டிச் சென்று 2 பேரை கைது செய்தனர். மற்ற இருவர் அடர்ந்த காட்டுக்குள் தப்பி ஓடிவிட்டனர். அந்த படகில் இருந்து கடல் வெள்ளரி, ஆமை ஓடு, சங்குகள் ஆகியவை கைப்பற்றப்பட்டன.
காட்டுக்குள் தப்பியவர்களில் இருவர் கடந்த 3ம் தேதி கைது செய்யப்பட்டனர். இவர்கள் மேல் விசாரணைக்காக போர்ட் பிளேயர் போலீசாரிடம் ஒப்படைக்கப்பட்டனர்.
இன்னும் சிலர் அடர்ந்த காட்டுக்குள் மறைந்திருக்கலாம் என சந்தேகிக்கப்படுகிறது. அவர்களை பிடிக்க உள்ளூர் போலீசாருடன் இந்திய கடலோர காவல் படையினர் தேடுதல் வேட்டையில் ஈடுபட்டுள்ளனர்.
கடந்த 10 நாட்களில், சட்டவிரோதமாக மீன்பிடிப்பவர்களை 2வது முறையாக இந்திய கடலோர காவல் படையினர் கைது செய்துள்ளது குறிப்பிடத்தக்கது.
அறிவியல் மற்றும் தொழில்நுட்பத்துறை
தமிழகம், கேரளாவில் புதிதாகக் கண்டுபிடிக்கப்பட்டுள்ளஅரியவகை எறும்பினம்
இந்தியாவில் புதிதாக இரண்டு அரியவகை எறும்பு இனங்கள் கண்டுபிடிக்கப்பட்டுள்ளன. தமிழகம், கேரளாவில் ‘ஊசரே’  என்ற புதிய எறும்பினம் கண்டுபிடிக்கப்பட்டுள்ளது. உணர்வு கொம்பு பிரிதலில் இந்த எறும்புகள் பிற எறும்புகளிலிருந்து வேறுபடுகின்றன.
கேரளாவின் பெரியார் புலிகள் சரணாலயத்தில் கண்டறியப்பட்ட இந்த இன எறும்புக்கு ‘ஊசரே ஜோஷி’ என்று பெயரிடப்பட்டுள்ளது. இந்திய அரசின் அறிவியல் தொழில் நுட்பத் துறையின் தன்னாட்சி நிறுவனமாக இயங்கும் ஜவஹர்லால் நேரு உயரிய அறிவியல் ஆராய்ச்சி மையத்தின் தலைசிறந்த உயிரியலாளரான பேராசிரியர் அமிதாப் ஜோஷியின் நினைவாக இந்தப் பெயர் சூட்டப்பட்டுள்ளது.
இரண்டு வகைகளில் 10 உணர்வு கொம்பு பிரிவுகள் கொண்ட அரிய வகை எறும்பினத்தை பாட்டியாலாவின் பஞ்சாபி பல்கலைகழக பேராசிரியர் திரு ஹிமேந்தர் பாரதி தலைமையிலான குழு கண்டுபிடித்தது. ஜூகீஸ் என்ற சஞ்சிகையில் இந்தக் கண்டுபிடிப்பு தொடர்பான கட்டுரை வெளியாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691484
பிரதமர் அலுவலகம்
திரு. பிரியரஞ்சன் தாஸ்முன்ஷி மறைவு – பிரதமர் இரங்கல்
முன்னாள் மத்திய அமைச்சர் திரு. பிரியரஞ்சன் தாஸ்முன்ஷி மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
திரு. பிரியரஞ்சன் தாஸ்முன்ஷி வளமான அரசியல் மற்றும் நிர்வாக அனுபவம் கொண்ட பிரபல தலைவர் ஆவார். இந்தியாவில் கால்பந்து விளையாட்டை பிரபலப்படுத்த அவர் சிறப்பாக செயல்பட்டார். அவரின் மறைவு வருத்தம் அளிக்கிறது. திருமதி. தீபா தாஸ்முன்ஷி மற்றும் அவரின் ஆதரவாளர்களுடன் எனது எண்ணங்கள் உள்ளது என்று பிரதமர் தனது இரங்கல் செய்தியில் குறிப்பிட்டுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 பற்றி விழிப்புணர்வு ஏற்படுத்த ஓய்வூதியர்களுடன் இணையவழி பயிலரங்கில் பங்கேற்றார் டாக்டர் ஜிதேந்திர சிங்
கோவிட்-19 பற்றிய விழிப்புணர்வு ஏற்படுத்துதல் மற்றும் அது தொடர்பான பிரச்சினைகளை விவாதிக்க, வடகிழக்குப் பிராந்திய மேம்பாடு, பிரதமர் அலுவலம், பொதுமக்கள் குறைதீர்வு, பணியாளர் நலன், ஓய்வூதியங்கள், அணுசக்தி மற்றும் விண்வெளி துறைகள் அடங்கிய உள்துறை இணை அமைச்சர்  டாக்டர் ஜிதேந்திர சிங் தலைமையில் இணையவழி பயிலரங்கு ஒன்றுக்கு ஓய்வூதியம் மற்றும் ஓய்வூதியர் நலன் துறை இன்று ஏற்பாடு செய்திருந்தது. 22 நகரங்களில் இருந்து சுமார் 100 ஓய்வூதியர்கள் இதில் கலந்து கொண்டு கலந்துரையாடினர். எய்ம்ஸ் டைரக்டர் டாக்டர் ரன்தீப் குலேரியா, எய்ம்ஸ் மருத்துவமனை முதியோர் மருத்துவத் துறை அசோசியேட் பேராசிரியர் டாக்டர் பிரசன் சாட்டர்ஜி ஆகியோர் இந்தக் கலந்துரையாடலில் பங்கேற்றனர். கொரோனா வைரஸ் பரவுதல் பற்றி நிபுணர்கள் விரிவாக விளக்கினர். இப்போதைய சூழ்நிலை, முன்னெச்சரிக்கை நடவடிக்கையாக செய்ய வேண்டியவை, செய்யக் கூடாதவை, தீர்வுக்கான வழிமுறைகள் பற்றி அவர்கள் விவரமாக எடுத்துக் கூறினர்.
ஓய்வூதியர்களுடன் பேசிய டாக்டர் ஜிதேந்திர சிங், இந்த நோயால் உயிரிழப்பு வயது முதிர்ந்தவர்களில் தான் அதிகமாக இருக்கிறது என்றும், இளவயதினருக்கு நோய்த் தொற்று அதிகம் உள்ளது என்றும் கூறினார். இருந்தாலும் வயது முதிர்ந்தவர்களுக்கு நோய் எதிர்ப்பாற்றல் குறைவாக இருப்பதால், கோவிட்-19 தாக்குவதற்கு அதிக வாய்ப்பு உள்ளது என்று அவர் குறிப்பிட்டார். இந்த நோய்த் தொற்றுக்கு எதிரான செயல்பாடுகளில், நல்ல ஆரோக்கியமான நடவடிக்கைகள் முக்கிய பங்கு வகிப்பதாக அவர் கூறினார். ஓய்வூதியர்கள் Aaroygaya Setu ஆப்-ஐ பதிவிறக்கம் செய்து கொள்ள வேண்டும் என்று அவர் கேட்டுக்கொண்டார். கோவிட் -19 தொடர்பான சமீபத்திய தகவல்கள் அதில் சேர்க்கப்படுவதாகவும், கோவிட்-19 பாதித்த நபருடன் உங்களுக்குத் தொடர்பு ஏற்பட்டால் எச்சரிக்கை செய்வதற்காகவும் அந்த ஆப் இருப்பதாக அவர் தெரிவித்தார்.
<><><><><>
(
சிறப்பு சேவைகள் மற்றும் கட்டுரைகள்
சென்னை – புதுச்சேரி துறைமுகங்களுக்கிடையே சரக்குப் போக்குவரத்து சேவை தொடக்கம்
சென்னைத் துறைமுகம் – புதுச்சேரி துறைமுகம் இடையே சரக்குப் போக்குவரத்து சேவை தொடங்கியது. இந்த சேவையை சென்னைத் துறைமுக ஆணையத்தின் தலைவர் திரு. சுனில் பாலிவல் இன்று கொடியசைத்து தொடக்கி வைத்தார்.
மத்திய அரசின் சாகர்மாலா திட்டத்தின்கீழ் கடந்த 2017-ஆம் ஆண்டு மார்ச் மாதம் 15-ஆம் தேதி, சென்னைத் துறைமுகம் – புதுச்சேரி துறைமுகம் இடையே சரக்குப் போக்குவரத்து சேவை தொடங்க புரிந்துணர்வு ஒப்பந்தம் கையெழுத்தானது. எனினும் காலநிலை மாற்றம் போன்ற காரணங்களால் உடனடியாக இந்த சேவை தொடங்கப்படவில்லை.
தற்போது தொடங்கப்பட்டுள்ள இந்த சரக்குப் போக்குவரத்து சேவை மூலம், சுற்றுச்சூழல் மாசடைவதை தடுப்பதோடு, சரக்குகளை கையாள்வதற்கு செலவிடப்படும் தொகை கணிசமாக குறைந்து, இயக்கச் செலவு, சாலையில் போக்குவரத்து நெரிசல் பெருமளவு குறையும். இதன்மூலம் அதிக அளவில் சரக்குகளை கையாண்டு, நேர மேலாண்மையை மேம்படுத்த முடியும்.
இந்த இரு துறைமுகங்களுக்கு இடையே வாரம் இரண்டு முறை சரக்குப் போக்குவரத்து நடைபெறும். இதனால் சாலை வழியாக கொண்டுவரப்படும் சரக்குப் பெட்டகங்களின் எண்ணிக்கையை விட, கூடுதலாக கொண்டுவர முடியும். அதிகபட்சம் 106 சரக்குப் பெட்டகங்களை ஏற்றிச் செல்ல முடியும் என்றும் இந்த சேவை மூலம் புதுச்சேரி மட்டுமல்லாமல், கடலூர், சேலம், நாமக்கல், திருச்சி ஆகிய பகுதிகளில் உள்ள தொழிற்சாலைகளுக்கு இது மிகவும் பயனுள்ளவையாக இருக்கும் என்றும் இந்தத் திட்டம் வரும் காலங்களில் பயணிகள் போக்குவரத்துக்கு உதவிகரமாக இருக்கும் என்றும் சென்னைத் துறைமுக ஆணையத்தின் தலைவர் திரு.சுனில் பாலிவல் கூறினார்.
பின்னர் செய்தியாளர்களிடம் பேசிய சுனில் பாலிவல், சென்னைத் துறைமுகம் – மதுரவாயல் இடையேயான ஈரடுக்கு மேம்பாலப் பணிகளுக்கான டெண்டர்  வரும் மார்ச் மாதம் 7-ஆம் தேதி கோரப்பட்டு, ஏப்ரல் அல்லது மே மாதங்களில் பணிகள் தொடங்கும் என்றார்.
SG/AP/ KRS
PIB Headquarters
கொவிட்-19 - பிஐபி செய்தித் தொகுப்பு
08.07.2020
கொவிட்-19 - பிஐபி செய்தித் தொகுப்பு
· குடியரசுத் தலைவர் செயலகம்
· பிரதமர் அலுவலகம்
· மத்திய அமைச்சரவை
· பெருநிறுவனங்கள் விவகாரங்கள் அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
(
புதிய மற்றும் புதுப்பிக்கத்தக்க எரிசக்தி அமைச்சகம்
மேற்கூரை சூரிய சக்தி தகடுகளை பொருத்த இந்திய சூரிய சக்தி மின் உற்பத்தி கழகம் மத்திய உள்துறை அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது
மத்திய ஆயுத காவல் படை மற்றும் தேசிய பாதுகாப்புப் படை வளாகங்களில் மேற்கூரை சூரிய சக்தி உற்பத்திக்காக, இந்திய சூரிய சக்தி மின் உற்பத்தி கழகம் மத்திய உள்துறை அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது. மத்திய உள்துறை செயலாளர் திரு. அஜய் குமார் பல்லா, மத்திய புதிய மற்றும் புதுப்பிக்கத்தக்க எரிச்சக்தித்துறை செயலாளர் திரு.இந்து சேகர் சதுர்வேதி ஆகியோர் இந்த நிகழ்ச்சியின் போது உடனிருந்தனர்.
மத்திய உள்துறை அமைச்சக இணை செயலாளர் திரு. ராகேஷ் குமார் சிங், இந்திய சூரிய சக்தி மின் உற்பத்தி கழக நிர்வாக இயக்குனர் திருமதி சுமன் சர்மா ஆகியோர் இந்த ஒப்பந்தத்தில் கையெழுத்திட்டனர். நிகழ்ச்சியில் பேசிய திருமதி சுமன் சர்மா, “பருவநிலை தொடர்பான இந்தியாவின் உறுதிப்பாட்டை நிறைவேற்றுவதில் மத்திய அரசுக்காக பணியாற்றுவதில் இந்திய சூரிய சக்தி மின் உற்பத்தி கழகம் மகிழ்ச்சியடைவதுடன், நாட்டின் தொலை தூரபகுதிகளுக்கும் மேற்கூரை சூரியசக்தி திட்டத்தை விரிவுப்படுத்த ஆவலுடன் உள்ளது்“ என்றார்.
இந்த உடன்படிக்கை நாட்டின் பாதுகாப்பு படைகளுக்கு பசுமை எரி சக்தியை வழங்குவதற்கான நடவடிக்கையின் முதல்படி ஆகும்.
மேலும் விவரங்களுக்கு இந்த ஆங்கில செய்தி குறிப்பில் காணலாம். https://pib.gov.in/PressReleasePage.aspx?PRID=1823829
தொழிலாளர் மற்றும் வேலைவாய்ப்பு அமைச்சகம்
ஊரக, நகர்ப்புற பகுதிகளில் வேலையின்மை விகிதம் சரிவு
ஊரக மற்றும் நகர்ப்புற பகுதிகளில் வேலையின்மை விகிதம் குறைந்து வருவதாக மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி கூறியுள்ளார். நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக இன்று அவர் அளித்த பதிலில் இந்தத் தகவலை வெளியிட்டார்.
மத்திய புள்ளியியல் மற்றும் திட்ட அமலாக்க அமைச்சகத்தினால் நடத்தப்பட்ட ஆய்வின்படி 15 வயது மற்றும் அதற்கு மேற்பட்ட வயதினர் இடையேயான வேலையின்மை விகித நிலவரம் குறித்த தரவுகளை அமைச்சர் பகிர்ந்தார். நாடு முழுவதும் 2019-2020 இல் 4.8%ஆக இருந்த வேலையில்லா நிலை 2020-2021 இல் 4.2%ஆகக் குறைந்துள்ளது.
நகர்ப்புற பகுதிகளில் வேலையின்மை நிலை 2018-19, 2019-20 ஆகிய வருடங்களில் முறையே 7.6% மற்றும் 6.9% ஆக இருந்தது. 2020-21 இல் இந்த விகிதம் 6.7% ஆகக் குறைந்துள்ளது.
அதேபோல ஊரகப் பகுதிகளில் 2019-20 இல் 3.9% ஆக இருந்த நிலை, 2020-21 இல் 3.3% ஆக சரிந்துள்ளது. பெண் தொழிலாளர்களின் எண்ணிக்கையும் முந்தைய ஆண்டுகளைவிட  2020-21 இல் அதிகரித்திருப்பதாக  அமைச்சர் தமது பதிலில் குறிப்பிட்டார்.
நித்தி ஆயோக்
நிதி ஆயோக் உறுப்பினர் டாக்டர் வினோத் பாலுக்கு சர்வதேச அங்கீகாரம்
பெருமைமிகு இஹ்சான்டோக்ரமாக்1 குடும்ப சுகாதார அறக்கட்டளை விருதை வழங்கியது உலக சுகாதார அமைப்பு
நிதி ஆயோக் உறுப்பினர் டாக்டர் வினோத் பாலுக்கு ,பெருமைமிகு இஹ்சான்டோக்ரமாக்1 குடும்ப சுகாதார அறக்கட்டளை விருது வழங்கி உலக சுகாதார அமைப்பு பெருமைப்படுத்தியுள்ளது. இந்த உலகப் பெருமையைப் பெறும் முதல் இந்தியர் என்ற சிறப்பை அவர் பெற்றுள்ளார். குடும்ப நலவாழ்வுத் துறையில் அவர் ஆற்றிய சேவைக்காக இந்த விருது வழங்கப்பட்டுள்ளது.
ஜனவரி 27-ம் தேதி நடந்த உலக சுகாதார அமைப்பின் நிர்வாகக் குழு கூட்டத்தில் இந்த விருது வழங்க முடிவெடுக்கப்பட்டது. இந்தக்கூட்டத்தில்டாக்டர் பாலுடன் , அல்ஜீரியா, சீனா, மலேசியா, மெக்சிகோ, ரஷ்ய கூட்டமைப்பு ,உஸ்பெகிஸ்தான் ஆகிய 6 நாடுகளைச் சேர்ந்த நிபுணர்களும் அலசி ஆராய்ந்து தெரிவு செய்யப்பட்டனர். இதில், டாக்டர் பால், ஒருமனதாக இந்த விருதுக்கு தேர்வு செய்யப்பட்டார். 2018 மே மாதம் சுவிட்சர்லாந்தின் ஜெனிவாவில் நடைபெறவுள்ள உலக சுகாதார பேரவையில் டாக்டர் பாலுக்கு முறைப்படி இந்த விருது வழங்கப்படும்.
அனைத்துலகளவில் புகழ் பெற்ற ஆராய்ச்சியாளர், மருத்துவ சேவை, குடும்ப நலவாழ்வைப் பேணவேண்டும் என்று குரல் எழுப்பிய பொது சுகாதார நிபுணர், பிறந்த குழந்தைகளின் நலத்தின் கவனம் செலுத்தியவர் என்ற பெரும் தகுதிகள் கொண்ட டாக்டர் பாலின் தொண்டுகளை உலக சுகாதார அமைப்பின் நிர்வாகக் குழு அங்கீகரித்துள்ளது. குறிப்பாக வளர்ந்து வரும் நாடுகளில் ,குடும்ப நலவாழ்வை முன்னேற்றுவதில் குறிப்பிடத்தக்க பங்களிப்பை அவர் செய்துள்ளார்.
ஆண்டாண்டு காலமாக புறக்கணிக்கப்பட்டு வந்த பிறந்த சிசுவின் சுகாதாரப் பிரச்சினையை மில்லெனியம் மேம்பாட்டு இலக்குகள் மற்றும் நிலைத்த மேம்பாட்டு இலக்குளுக்கான உத்திகளின் மையக் கருத்தாக கொண்டுவர பெரும் முயற்சியை டாக்டர் பால் மேற்கொண்டு வந்தார். இந்த துறையில் இவரது முக்கிய பங்களிப்பு உலக அளவில் குடும்ப சுகாதாரத்தின் முக்கிய ஆவணமாக பயன்படுத்தப்பட்டு வருகிறது.
தாய், சேய் மற்றும் குழந்தைகள் சுகாதாரம் 2005-06 கூட்டு முயற்சியை ஏற்படுத்துவதற்கு காரணமாக திகழ்ந்த டாக்டர் பால், அனைத்து சுகாதார சேவைகள், சுகாதாரத்துக்கான மனித ஆற்றல் பயன்பாடு ஆகியவற்றில் உலக அளவில் நிபுணத்துவம் பெற்றவர் என்ற அங்கீகாரம் பெற்றுள்ளார். மகளிர், குழந்தைகள், விடலைப் பருவத்தினரின் ஆரோக்கியம் உள்ளிட்ட பல்வேறு விஷயங்கள் குறித்து அவர் ஏராளமான கட்டுரைகளை வெளியிட்டுள்ளார். சர்வதேச ஆராய்ச்சி சஞ்சிகைகளிலும் , புத்தக வடிவிலும் அவை வெளியாகி இருக்கின்றன. குழந்தைகள் மருத்துவம் தொடர்பான அவரது நூல் ,இந்தியாவிலும் பல்வேறு நாடுகளிலும் மருத்துவ மாணவர்களுக்கு தரமான பாடப்புத்தகமாக வைக்கப்பட்டுள்ளது.
இந்தியாவில் பொது சுகாதார பிரிவில் பேரும் ,புகழும் பெற்ற டாக்டர் பால், தேசிய குழந்தைகள் சாகாதார விதிமுறைகள் மற்றும் திட்டங்களை உருவாக்கியதில் முக்கிய பங்காற்றியுள்ளார். நிதி ஆயோக்கில் உறுப்பினராக சேருவதற்கு முன்பு ,புதுதில்லியில் உள்ள எய்ம்ஸ் மருத்துவமனையின் குழந்தைகள் நலத் துறையின் தலைவராக பணியாற்றினார்.
(Visitor Counter : 110
சிறப்பு சேவைகள் மற்றும் கட்டுரைகள்
கைவினை ஆசிரியர் பயிற்சி அமர்வு 2023-24-க்கான ஆட்சேர்க்கை அறிவிப்பு
2023 ஆகஸ்ட் முதல் 2024 ஜூலை வரை ஓராண்டு கால கைவினை ஆசிரியர் பயிற்சி திட்டத்தின் கீழ், தேசிய திறன் பயிற்சி நிறுவனங்கள் மற்றும் பயிற்சியாளர்களுக்கு பயிற்சியளிக்கும் நிறுவனங்களில் நடைபெறும் வகுப்புகளில் சேர அகில இந்திய பொது நுழைவுத் தேர்வுக்கான விண்ணப்பங்கள் வரவேற்கப்படுகின்றன. இந்த நுழைவுத் தேர்வு 08.07.2023 அன்று நடைபெற உள்ளது. கணினி அடிப்படையிலான தேர்வுக்கு விண்ணப்பங்கள் வரவேற்கப்படுகின்றன. தகுதியுள்ள நபர்கள் 01.06.2023 முதல் 17.06.2023 வரை www.nimionlineadmission.in என்ற இணையதளத்தில் விண்ணப்பிக்கலாம்.
தகுதி: என்டிசி/என்ஏசி  அல்லது டிப்ளமோ/அங்கீகரிக்கப்பட்ட தொழில்நுட்ப கல்வி வாரியம்/பல்கலைக்கழகம் அல்லது அதற்கு ஈடான நிறுவனத்தில் பெறப்பட்ட பட்டம்.
எஸ்சிவிடி விண்ணப்பதாரர்களும் விண்ணப்பிக்க தகுதியுள்ளவர்கள், அதே சமயம் சிஓஇ விண்ணப்பதாரர்களுக்கு இது பொருந்தாது.
நுழைவுத் தகுதி தேர்வில் கலந்து கொள்பவர்கள் சிஐடிஎஸ் சேர்க்கைக்கு கலந்து கொள்ள முடியாது.
நுழைவுத் தேர்வு கட்டணம்: பொதுப்பிரிவு மற்றும் இதர பிரிவினருக்கு ரூ.500. எஸ்சி/எஸ்.டி, மாற்றுத் திறனாளிகள், பெண்களுக்கு ரூ.300.
தேர்வுக் கட்டணம் செலுத்தும் விதம்: விண்ணப்பக் கட்டணத்தை, நெட் பேங்கிங்/கிரெடிட் கார்டு/டெபிட் கார்டு ஆகியவற்றின் மூலம் செலுத்தலாம்.
இடஒதுக்கீடு: மத்திய அரசு இடஒதுக்கீடு விதிமுறைகளின்படி.
கட்டண விகிதம்:
பொதுப்பிரிவு மற்றும் ஓபிசி பிரிவினருக்கு மாதம் ரூ.150. எஸ்சி/எஸ்.டி, பொருளாதாரத்தில் நலிவடைந்தப் பிரிவினருக்கு ரூ.50.
ஆண், பெண் மாணவர்களுக்கு மாதத்திற்கு ரூ.100 வீதம் அளவான விடுதி வசதி
பாடத்தின் முக்கிய அம்சங்கள்:
- கைவினை ஆசிரியர்களுக்கான பிரத்யேக வகுப்பு. பயிற்சியை வெற்றிகரமாக முடித்தவர்களுக்கு அரசு ஐடிஐ, தனியார் ஐடிஐ-கள், ஐடிஓடிஎஸ்-களில் ஆசிரியர்களாக பணியாற்றலாம்.
- தகுதி வாய்ந்த பயிற்சியாளர்கள் மூலம் செயல்திறன் மிக்க பயிற்சி.
- டிரேடு தியரி, பிராக்டிகல், டிராயிங், கால்குலேஷன் ஆகிய தலைப்புகளில் பாடங்கள். ஆசிரியர்களுக்கான சிறப்பு வகுப்புகளும் உள்ளன.
- வெற்றிகரமான பயிற்சி நிறைவுக்குப் பின்னர் 100% வேலைவாய்ப்பு.
சென்னை தேசிய திறன் பயிற்சி நிறுவனத்தில்  தச்சர், கணினி மென்பொருள் செயலி, சிவில் டிராப்ட்ஸ்மேன், எலக்ட்ரிசியன், எலக்ட்ரானிக், மெக்கானிக், பிட்டர் மெக்கானிக், டீசல் மோட்டார் மெக்கானிக், பிளம்பர், தையல் தொழில்நுட்பம், டூல் மற்றும் டை மேக்கர், வெல்டர் ஆகிய பாடங்களில் பயிற்சி அளிக்கப்படும். ஆடவர் மற்றும் மகளிர் இதில் சேரலாம். ஆண்கள் மற்றும் பெண்களுக்கு தனித்தனி விடுதி வசதி.
திருச்சி என்எஸ்டிஐ-ல் பேஷன் டிசைன் தொழில்நுட்ப வகுப்பு நடத்தப்படுகிறது. இதில் பெண்கள் மட்டுமே சேர்த்துக் கொள்ளப்படுவார்கள். விடுதி வசதி இல்லை.
புதுச்சேரி என்எஸ்டிஐ விரிவு மையத்தில் கணினி மென்பொருள் அப்ளிகேஷன் பயிற்சி அளிக்கப்படும். இதில் இருபாலரும் பயிலலாம். விடுதி வசதி இல்லை.
சென்னை, திருச்சி, புதுச்சேரி என்எஸ்டிஐ தவிர, இந்தியா முழுவதும் உள்ள பல்வேறு என்எஸ்டிஐ-க்கள், தனியார் ஐடிஓடி-க்களும் இத்தகைய திறன் பயிற்சி வகுப்புகளை நடத்துகின்றன.
ஐடிஐ, டிப்ளமோ, பொறியியல் தேர்வுகளில் தேர்ச்சி பெற்று உரிய சான்றிதழ்கள் வைத்திருப்பவர்கள் இந்த வாய்ப்பை பயன்படுத்திக் கொள்ளலாம்.
மேலும் விவரங்களுக்கு: 9444536624, 8144879949 என்ற எண்களில் தொடர்பு கொள்ளலாம்.
விண்ணப்பிக்கவும், இதர விவரங்களுக்கும் www.nimionlineadmission.in என்ற இணையதளத்தை அணுகவும்.
குடியரசுத் தலைவர் செயலகம்
டாக்டர் சர்வபள்ளி ராதாகிருஷ்ணன் பிறந்த நாள்; குடியரசு தலைவர் மலர் அஞ்சலி
முன்னால் குடியரசு தலைவர் டாக்டர் சர்வபள்ளி ராதாகிருஷ்ணன் பிறந்த நாளை முன்னிட்டு குடியரசு தலைவர் திரு. ராம் நாத் கோவிந்த் குடியரசு தலைவர் மாளிகையில் உள்ள அவரது திரு உருவப் படத்திற்கு மலர் அஞ்சலி செலுத்தினார்.
குடியரசு தலைவர் மாளிகை, தர்பார் அரங்கில் உள்ள டாக்டர் சர்வபள்ளி ராதாகிருஷ்ணனின் திருஉருவ படத்திற்கு குடியரசு தலைவர், அலுவலர்கள் மற்றும் ஊழியர்கள் மலர் அஞ்சலி செலுத்தினர்.
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
இந்தியா கடந்த இரண்டு நாட்களாக தொடர்ந்து நாள் ஒன்றுக்கு ஒன்பது லட்சம் மாதிரிகளை பரிசோதித்துள்ளது
கொவிட் பரிசோதனைகளின் எண்ணிக்கை நான்கு கோடியை நெருங்குகிறது
கடந்த இரண்டு வாரங்களில் ஒரு கோடிக்கும் அதிகமான பரிசோதனைகள் மேற்கொள்ளப்பட்டுள்ளன
மத்திய அரசு, மாநில மற்றும் யூனியன் பிரதேச அரசுகளின், ஒருங்கிணைந்த முயற்சிகளின் விளைவாக தீவிரப் பரிசோதனைகள் மற்றும் மேம்பட்ட மருத்துவ சிகிச்சையில் கவனம் செலுத்தியதால், இந்தியா இரண்டாவது நாளாக ஒரே நாளில் ஒன்பது லட்சத்துக்கும் அதிகமான பரிசோதனைகளை மேற்கொண்டுள்ளது. இந்தியா ஏற்கனவே, நாள் ஒன்றுக்கு 10 லட்சம் சோதனைகள் செய்யும் திறனைப் பெற்றுள்ளது. கடந்த 24 மணி நேரத்தில் மட்டும் 9,01,338 மாதிரிகளை பரிசோதித்துள்ளது.
தொடர்ந்து அதிகரித்து வரும் கொவிட்-19 பரிசோதனைகளின் எண்ணிக்கை நான்கு கோடியை நெருங்குகிறது. இன்றைய நிலவரப்படி பரிசோதனைகளின் எண்ணிக்கை 3,94,77,848 ஆகும். கடந்த இரண்டு வாரங்களில் ஒரு கோடிக்கும் அதிகமான கொவிட்-19 தொற்று மாதிரிகள் பரிசோதிக்கப்பட்டுள்ளன.
பத்து லட்சம் பேருக்கு 28,607 சோதனைகள் என்ற விகிதத்தில் பரிசோதனைகளின் எண்ணிக்கை அதிகரித்துள்ளது.
பரிசோதனை ஆய்வுக்கூட வசதிகள் படிப்படியாக விரிவுபடுத்தப்பட்டு நாட்டில் மொத்தமுள்ள பரிசோதனை ஆய்வுக் கூடங்களின் எண்ணிக்கை 1564. இவற்றுள் 998 அரசு ஆய்வு கூடங்கள். 566 தனியார் ஆய்வுக்கூடங்கள். விவரங்கள் பின் வருமாறு:
ரியல் டைம் ஆர் டி பி சி ஆர் அடிப்படையிலான பரிசோதனை ஆய்வுக்கூடங்கள் 801 
ட்ரூ நாட் அடிப்படையிலான பரிசோதனை ஆய்வுக்கூடங்கள் 643 
சி பி என் ஏ ஏ டி அடிப்படையிலான பரிசோதனை ஆய்வுக் கூடங்கள் 120 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள https://www.mohfw.gov.in/ மற்றும் @MoHFW_INDIA என்ற இணையதளத்தைப் பாருங்கள்